रसूखदारों की दुकानों पर काम कर रहे थे बच्चे, टीम ने पकड़ा
भास्कर न्यूज | अम्बाला सिटी
शहरमेंरसूखदारों की दुकानों पर बच्चे बाल मजदूरी कर रहे हैं। यह बात जिला बाल संरक्षण विभाग और चाइल्ड लाइन की छापामारी के दौरान साफ हो गई। बुधवार को संयुक्त टीम ने अलग-अलग दुकानों से पांच बच्चों को बाल मजदूरी करते पकड़ा। जिन्हें मेडिकल जांच के बाद ओपन शेल्टर होम में भेजा गया।
कुछ दिन से जिला बाल संरक्षण विभाग को सूचना मिल रही थी कि शहर में कई दुकानों पर बाल मजदूर काम कर रहे हैं, जिनसे जबरन मजदूरी कराई जा रही है। इसी पर कार्रवाई करते हुए जिला बाल संरक्षण अधिकारी मेघा सिंगला ने टीम का गठन किया। फिर एक के बाद एक पांच दुकानों पर छापामारी करके पांच बाल मजदूरों को रिहा करवाया। सबसे पहले उन्होंने दशमेश स्वीट्स पर बच्चे को मजदूरी करते देखा। उसे अपने साथ लेने के बाद वह बृज टी स्टाल पर पहुंचे। यहां से भी एक बच्चे को पकड़ा। इन दो दुकानों पर कार्रवाई करने के बाद टीम सिटी सेक्टर 7 पहुंची। जहां पर फास्ट फूड की एक दुकान, सेठी स्नेक्स और सोया स्नेक्स काॅर्नर से एक-एक बच्चे को बरामद किया। टीम सभी दुकानों से बच्चों को साथ लेकर ऑफिस की तरफ रवाना हुई। खास बात यह है कि बृज टी स्टाल से बीती 31 दिसंबर को भी टीम ने चार बाल मजदूरों को रिहा कराया था। बावजूद इसके वह दोबारा बच्चों से बाल मजदूरी करवा रहा था। इस कार्रवाई के दौरान लीगल ऑफिसर अंकित आहलुवालिया, गुरप्रीत, अजय, चंद्रभान चाइल्ड लाइन के सदस्य भी मौजूद रहे। अब इस कार्रवाई को जिला बाल कल्याण समिति के समक्ष रखा जाएगा। जिसके बाद वह मामले में कानूनी कार्रवाई के लिए पुलिस को पत्र लिखेंगे।
जिला बाल संरक्षण विभाग और चाइल्ड लाइन की छापामारी के दौरान बच्चों को बाल मजदूरी करते हुए पकड़ा।
^शहर में पांच दुकानों पर छापामारी करके पांच बच्चों को बरामद किया गया, जिन्हें मेडिकल के बाद शेल्टर होम में भेज दिया है। अब मामले में जिला बाल कल्याण समिति ही अगला कदम उठाएंगी। मेघासिंगला, जिला बाल संरक्षण अधिकारी, अम्बाला।
hin_Deva mai_Deva hin_Deva hin_Deva hin_Deva hin_Deva